Lars Wangensten-Berge

Lars Wangensten-Berge (født 19. mai 1905, død 15. desember 1985) var en norsk tegneserietegner og illustratør. 

Han er spesielt kjent for å ha skapt og tegnet serien Bassen & Co. Denne serien gikk nesten 20 år i ukemagasinet Familien/(Kristen Ungdom) fra 1949 til 1968. For samme ukemagasin laget også Wangensten-Berge tegneserier av historiene Robinson Crusoe (1946) og Onkel Toms hytte (1947). 

Lars Wangensten-Berge har også illustrert flere bøker, blant annet skolebøker og Lauritz Johnsons barndomsfortelling Pannekakelua og andre historier (1968). I 1943 kom hans egen HUMOR i svart og hvitt.

 Referanser 

 Litteratur 
 Aars, Ivar: Kunstnar med smil og snert. Lars Wangensten Berge og livsverket hans. (I: Årbok for Valdres, 2000)

Kategori:Norske tegnere
Kategori:Norske illustratører
Kategori:Norske tegneserieskapere